Document ID: 31999R1972

31999R1972
L 244/41
SLUŽBENI LIST EUROPSKE UNIJE
UREDBA KOMISIJE (EZ) br. 1972/1999
od 15. rujna 1999.
o izmjeni Uredbe (EEZ) br. 3600/92 o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 1999/1/EZ (2), a posebno njezin članak 8. stavak 2.,
budući da:
(1)
Komisija organizira ponovnu procjenu aktivnih tvari koje su već na tržištu dvije godine od objave Direktive 91/414/EEZ na temelju članka 8. stavka 2. te Direktive u programu sudjelovanja i usklađivanja osnovanom Uredbom Komisije (EEZ) br. 3600/92 (3), kako je zadnje izmijenjena Uredbom (EZ) br. 1199/97 (4), u okviru kojega države članice poduzimaju posebne zadaće za doprinos znanstvenoj i tehničkoj procjeni koja je temelj za regulatorne odluke koje se donose na razini Zajednice.
(2)
Potrebno je da sve zainteresirane strane imaju što je prije moguće pristup ažuriranim informacijama o ispitivanjima i studijama za koje su podneseni zahtjevi za zaštitu podataka kao i ispitivanjima i studijama koje se mogu tražiti u kasnijoj fazi radi dovršenja procjene i donošenja odluke o predmetnoj aktivnoj tvari; budući da država članica izvjestiteljica treba te informacije dati na raspolaganje;
(3)
Uredbu Komisije (EEZ) br. 3600/92 trebalo bi stoga izmijeniti kako bi se svim zainteresiranim stranama osigurao pristup takvim informacijama;
(4)
Mjere predviđene u ovoj Uredbi u skladu su s mišljenjem Stalnog odbora za biljno zdravstvo,
DONIJELA JE OVU UREDBU:
Članak 1.
Druga rečenica drugog podstavka članka 7. stavka 3. Uredbe (EEZ) br. 3600/92 mijenja se kako slijedi:
„Država članica izvjestiteljica na poseban zahtjev daje na raspolaganje ili ima na raspolaganju za savjetovanje zainteresiranih strana sljedeće:
-
informacije iz točke (d) stavka 1., osim onih dijelova koji su prihvaćeni kao povjerljivi u skladu s člankom 14. Direktive,
-
naziv aktivne tvari,
-
sadržaj čiste aktivne tvari i proizvedenog materijala,
-
popis svih podataka koji se traže za razmatranje mogućeg uvrštenja aktivne tvari u Prilog I. Direktivi, prvo u obliku u kakvom je u izvješću izvjestiteljice, a zatim u finaliziranom obliku nakon savjetovanja Komisije i stručnjaka iz idućeg podstavka.”
Članak 2.
Ova Uredba stupa na snagu 1. listopada 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. rujna 1999.

Labels: 0
3
6
12
15